
REFERAT DE APROBARE,


	Subsemnatul Dincă Florin Ionuţ, viceprimar al oraşului Boldeşti-Scăeni,  în calitate de consilier local, supun spre analiză Consiliului Local “Proiectul de hotărâre pentru modificarea Hotărârii Consiliului Local nr. 158/24.11.2015 privind reglementarea taxei de parcare”.
	În  baza  OUG nr. 57/2019 privind Codul administrativ, a Legii nr. 273/2006 privind finanţele publice locale, cu modificările şi completările ulterioare, ale Legii nr. 227/2015 privind Codul Fiscal, cu modificările şi completările ulterioare, precum şi ale Ordonanţei Guvernului nr. 2/2001 privind regimul juridic al contravenţiilor, cu modificările şi completările ulterioare, vă prezint următoarele:
Prin Hotărârea Consiliului Local nr. 158/24.11.2015, completată prin HCL nr. 30/02.02.2016, a fost reglementată taxa de parcare. În anexa nr. 1 la hotărâre sunt prevăzute reglementările referitoare la taxa de parcare rezervată.
În anexa nr. 1 la hotărâre la pct. 5 .1 este prevăzut că pentru neplata taxei de parcare, la termenele stabilite, se vor percepe penalităţi în cuantum de 1 %/zi  de întârziere, calculate la sumele datorate.
[bookmark: _GoBack]Un grup de cetăţeni din cartierul Scăeni, strada Fagului, invocă faptul că procentul de 1%/zi de întârziere este mare, iar în cazul în care din motive economice nu pot plăti în întregime până la data de 31 martie a fiecărui an, cuantumul penalităților calculate este mare şi, urmare acestui fapt,  solicită aplicarea unor penalităţi la un procent mai mic. 
De asemenea, în anexa nr. 1 la punctul 10 este prevăzut că Parcarea rezervată se acordă numai pentru deţinătorii sau utilizatorii de autoturisme sau autovehicule cu masa mai mică de 3,5 t.  În zona centrală a orașului, a locuințelor de pe Calea Unirii se interzice parcarea autovehiculelor cu masa mai mare de 2 tone (autobuze, autoutilitare mari, etc). Având în vedere că şi în zona “Omnia” blocuri Scăeni sunt cetăţeni deţinători de vehicule cu masa mai mare de 2 t. pe care le parchează pe locurile de parcare existente afectând şi locurile învecinate se propune adăugarea acestei zone la punctul 10 din anexă, ca fiind zonă unde se interzice parcarea vehiculelor cu masa mai mare de 2 t.
Faţă   de   cele   prezentate   mai  sus,  propun  aprobarea  modificării  HCL nr. 158/24.11.2015 în sensul înlocuirii anexei nr. 1 cu anexa la prezentul referat.
În speranţa aprobării vă mulţumesc anticipat!
                                             

                 VICEPRIMAR,
            În calitate de consilier local,
            DINCĂ FLORIN IONUŢ

